(NPK-NTB): Ein 40 år gammal mann busett i Stavanger er tiltalt for organisert menneskesmugling av afrikanarar frå Noreg til Canada.Personane som skulle smuglast ut av Noreg var eritrearar med endelege avslag på sine asylsøknader i Noreg, skriv Stavanger Aftenblad.40-åringen som ifølgje avisa både er britisk og marokkansk statsborgar, fortel at han har teke imot pengar for å skaffe falske pass og reisedokument til afrikanarar med endelege avslag.– Min klient har ikkje vore ein del av eit organisert nettverk, men har forklart at han har tilbydd falske pass til menneske som ønskjer å reise frå Noreg, seier advokat Stian Bråstein, som forsvarer den 40 år gamle mannen.Til saman skal mannen i vår ha fått 102.500 kroner frå fire menn og ei kvinne som forskotsbetaling for falske, franske pass og reise til Canada.40-åringen er også tiltalt for å ha hjelpt ein mann ulovleg inn i Noreg ved å låne ut identiteten sin, i tillegg for å ha forfalska to franske pass.